તારાં જ છે તમામ ફૂલો તારાં  જ  છે  તમામ,  ન  ફૂલોનાં  પૂછ નામ,  ગમે  તે ઉઠાવ તું લૂછી લે ભીની આંખ,  ન દરવાજા બંધ રાખ,  ફરી ઘર સજાવ તું  આંસુભર્યા   રૂમાલ  સૂકવવાની   આજકાલ  ઋતુ   છે   શહેરમાં પંપાળ મા તું  ઘાવ,   ઢળેલી નજર  ઉઠાવ,   નજર ના  ઝુકાવ તું  સપનાંનો  ભગ્ન અંત  નવેસરથી  આ વસંત લખે છે   કૂંપળ  વડે કૂંપળ છે  તારી મિત્ર ને   દોરે છે  તારું ચિત્ર,  ન ચહેરો છુપાવ તું  અચરજ છે એ જ  એક કે  સર્વત્ર  મ્હેક  મ્હેક  મધુરપનો મોગરો થોડી ક્ષણોને  ઘૂંટ   કે  આખોય  બાગ લૂંટ   ને  ઉત્સવ મનાવ તું  હોઠે થીજેલ શબ્દ ને લોહીનાં વ્હેણ સ્તબ્ધ શું આ આપણે છીએ?